system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre James May.
assistant
James Daniel May () este cunoscut în calitate de prezentator al emisiunii Top Gear, Grand Tour și a site-ului Drive Tribe împreună cu Richard Hammond și Jeremy Clarkson. De asemenea, are în fiecare săptămână un articol în secțiunea auto a The Daily Telegraph.

May își spune deseori "celălalt individ din Top Gear". Se știe că a ieșit ultimul în aproape toate concursurile organizate între prezentatorii Top Gear, lucru care pe lângă faptul că are un stil de condus mai lent i-a adus porecla de "Captain Slow" (Căpitanul Încet).

Biografie 

James May a urmat cursurile școlii "Oakwood Comprehensive School" (acum Colegiul Tehnic Oakwood) din Rotherham și a absolvit Universitatea Lancaster cu o diplomă în muzică. El are un frate și două surori.

La începutul anilor '90, May a lucrat ca editor pentru revista The Engineer și mai târziu pentru Autocar. A scris pentru mai multe publicații, printre care o secțiune numită England Made Me(Anglia m-a făcut) în revista CAR, a scris articole pentru revista Top Gear Magazine, și o secțiune săptămânală în The Daily Telegraph. A scris o carte cu titlul May on Motors (May despre motoare), o colecție de articole scrise pentru mai multe publicații.

Printre aparițiile sale trecute la TV se numără emisiunea Driven de pe Channel 4, prezentarea unei serii de 8 episoade pentru BBC numită Road Rage School (Școala nebuniei șoselelor), prezentarea unei emisiuni pentru Crăciun numită James May's Top Toys (Cele mai tari jucării ale lui James May) (pentru BBC 1), și prezentarea Salonului Londonez al bărcilor pentru ITV1. A apărut pentru prima dată la Top Gear în 1999, înainte ca emisiunea să fie anulată de BBC datorită audiențelor scăzute. A revenit în emisiune în a doua serie a prezentului format. Pe 29 ianuarie 2006 a prezentat Top of the Pops pe BBC2. În August 2006, s-a descoperit ca May scrie deseori articole pentru revista de umor automobilistic online Sniff Petrol.  A prezentat de asemenea un documentar despre rechini pentru Sky TV.

Deține mai multe mașini, printre care un Bentley T2, un Jaguar XJS, un Range Rover, un Mini Cooper (cumpărat de pe e-bay în urma sfatului primit de la colegul său Richard Hammond), un Fiat Panda, un Porsche 911, un Porsche Boxster S, și mai multe motociclete. Lui May îi plac foarte mult mașinile cu prestigiu, precum Rolls-Royce și Bentley, sau mai bine spus mașini simple.

May urmează cursuri de pilotaj pentru avioane ușoare la aeroportul White Waltham. Cu toate că nu are licența completă, a putut zbura cu un Cessna 182 într-un concurs organizat de Top Gear. Nu avea licența necesară pentru a zbura noaptea, iar astfel nu a putut termina cursa cu avionul.

Concedierea de la revista Autocar 

Într-un interviu cu Richard Allinson la BBC Radio 2 (6 ianuarie 2006), May a mărturisit că a fost concediat în 1992 de la Autocar după ce a conceput un mesaj ascuns într-o revistă. La sfârșitul anului, "Anuarul testelor auto" a fost publicat. Fiecare pagină conținea prezentarea a patru mașini, iar fiecare prezentare începea cu o literă mare roșie. Treaba lui May era să conceapă acest supliment, lucru care "a fost extrem de plictisitor și a durat mai multe luni". El a continuat spunând:

Note

Legături externe
 www.james-may.co.uk (site oficial) 
 The Maytrix (fan site neoficial) 
 Jamesmay.moonfruit.com (un alt fan site neoficial) 

Nașteri în 1963
Prezentatori de televiziune
Oameni în viață